Document ID: /roh_data/filtered/fineweb-2-filterrobots_roh.jsonl.gz/10046

«Il lung viadi» nus maina en situaziuns da mintgadi dad uffants, en chasas da virivari ed en stanzas da scola nua ch’ins emprenda per la vita. Ils texts da Clo Duri Bezzola intimeschan dad observar fitg precis tut quai ch’è enturn nus. Cun umor, in dun per las finezzas da la lingua e blera chapientscha per ils uffants quintan ils texts istorgias divertentas.
Las illustraziuns da Pia Valär laschan scuvrir detagls nunspetgads. Las cumposiziuns cun arranschaments che han potenzial da daventar auriculins vegnan chantadas dad Ursina Giger e da Martin Bezzola, il figl da l’autur. Il cudesch da maletgs «Il lung viadi» cuntegna sper in disc cumpact era in carnet cun notas per chantar a chasa u a scola.